2003/367/EY: Komission päätös, tehty 15 päivänä toukokuuta 2003, Euroopan yhteisön Energy Star -lautakunnan työjärjestyksen vahvistamisesta



Virallinen lehti nro L 125 , 21/05/2003 s. 0009 - 0011



Komission päätös, tehty 15 päivänä toukokuuta 2003, Euroopan yhteisön Energy Star -lautakunnan työjärjestyksen vahvistamisesta (2003/367/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon toimistolaitteiden energiatehokkuutta osoittavia merkintöjä koskevasta yhteisön ohjelmasta 6 päivänä marraskuuta 2001 annetun Euroopan parlamentin ja neuvoston asetuksen (EY) N:o 2422/2001(1) ja erityisesti sen 8 artiklan 4 kohdan, sekä katsoo seuraavaa: (1) Euroopan yhteisön Energy Star -lautakunta (jäljempänä "ECESB") perustettiin asetuksen (EY) N:o 2422/2001 8 artiklan 1 kohdan mukaisesti komission päätöksellä 2003/168/EY(2). (2) Mainitun asetuksen 8 artiklan 4 kohdan mukaan on aiheellista vahvistaa ECESB:n työjärjestys ottaen huomioon ECESB:ssä olevien jäsenvaltioiden edustajien näkemykset, ON PÄÄTTÄNYT SEURAAVAA: Ainoa artikla Vahvistetaan Euroopan yhteisön Energy Star -lautakunnan työjärjestys tämän päätöksen liitteen mukaisesti. Tehty Brysselissä 15 päivänä toukokuuta 2003. Komission puolesta Loyola De Palacio Varapuheenjohtaja (1) EYVL L 332, 15.12.2001, s. 1. (2) EUVL L 67, 12.3.2003, s. 22. LIITE EUROOPAN YHTEISÖN ENERGY STAR -LAUTAKUNNAN TYÖJÄRJESTYS 1 artikla Koollekutsuminen 1. Energy Star -lautakunnan (ECESB:n) kutsuu koolle sen puheenjohtaja joko omasta aloitteestaan tai jos ECESB:n jäsenten yksinkertainen enemmistö pyytää sitä. 2. Puheenjohtaja huolehtii sihteeristön avustamana kokouskutsujen, esityslistojen, tausta-asiakirjojen ja kokouspöytäkirjojen laatimisesta ja jakamisesta sekä läsnäololuettelon laatimisesta. 3. Kokoukseen voi yleensä osallistua enintään kolme ECESB:n yksittäisen jäsenen edustajaa. 2 artikla Esityslista 1. Puheenjohtaja laatii kokouksen esityslistan ja antaa sen ECESB:n hyväksyttäväksi. 2. Kokouksen esityslistassa erotetaan toisistaan: a) asiat, joista ECESB:ltä pyydetään lausuntoa; b) muut ECESB:lle tiedoksi joko puheenjohtajan aloitteesta tai ECESB:n jäsenen kirjallisesta pyynnöstä toimitetut kysymykset. 3 artikla Tiedoksiantaminen ECESB:n jäsenille 1. Puheenjohtaja toimittaa kokouskutsun, kokouksen esityslistan ja valmisteluasiakirjat ECESB:n jäsenille 12 artiklan 2 kohdan mukaisesti yleensä viimeistään 14 vuorokautta ennen kokouspäivää. 2. Kiireellisissä tapauksissa puheenjohtaja voi ECESB:n jäsenen pyynnöstä tai omasta aloitteestaan lyhentää 1 kohdassa tarkoitettua toimittamiselle asetettua määräaikaa viiteen työpäivään ennen kokouspäivää. 4 artikla ECESB:n näkemykset ECESB:n olisi pyrittävä saavuttamaan mahdollisimman suuri yhteisymmärrys näkemyksissään. 1. Puheenjohtaja voi koota ECESB:n jäsenten näkemykset asetuksen (EY) N:o 2422/2001 mukaisesti. ECESB:n jäsenten näkemykset esittävät kokouksessa läsnä tai edustettuina olevat jäsenet. 2. ECESB:n jäsenen pyynnöstä näkemysten kokoaminen voidaan siirtää, jos johonkin esityslistan kohtaan liittyviä asiakirjoja ei ole toimitettu 3 artiklan 1 ja 2 kohdassa määrätyissä määräajoissa. 5 artikla Edustajat ja päätösvaltaisuus 1. Kunkin jäsenvaltion valtuuskuntaa pidetään yhtenä ECESB:n jäsenenä, ja kukin jäsen määritellään päätöksen 2003/168/EY 2 artiklan 2 kohdassa säädetyllä tavalla. Puheenjohtajan luvalla valtuuskuntiin voi kuitenkin liittyä asiantuntijoita kyseisen jäsenvaltion kustannuksella. Jäsenvaltion valtuuskunta voi tarvittaessa edustaa enintään yhtä muuta jäsenvaltiota. Sen jäsenvaltion pysyvä edustusto, jota toisen jäsenvaltion edustajat edustavat, ilmoittaa asiasta kirjallisesti puheenjohtajalle. 2. Kutakin päätöksen 2003/168/EY liitteessä olevassa osassa B mainittua sidosryhmää (laitevalmistajat, jälleenmyyjät, ympäristönsuojelujärjestöt ja kuluttajajärjestöt) pidetään yhtenä ECESB:n jäsenenä. Sidosryhmä voi edustaa enintään yhtä muuta sidosryhmää. Se sidosryhmä, jota toinen sidosryhmä edustaa, ilmoittaa asiasta kirjallisesti puheenjohtajalle. 3. ECESB:n päätösvaltaisuus ei edellytä tiettyä kokouksessa läsnä olevien jäsenten määrää. 6 artikla Työryhmät 1. ECESB voi perustaa tiettyjä erityiskysymyksiä käsitteleviä työryhmiä tietyksi ajanjaksoksi. Työryhmien puheenjohtajana on komission edustaja. 2. Työryhmien on raportoitava toiminnastaan ECESB:lle. Ne voivat tätä varten nimetä esittelijän. 7 artikla Ulkopuolisten henkilöiden pääsy kokouksiin Puheenjohtaja voi jäsenen pyynnöstä tai omasta aloitteestaan kutsua kokouksiin sellaisia asiantuntijoita tai sellaisten organisaatioiden edustajia, jotka eivät kuulu ECESB:hen. 8 artikla Kirjallinen menettely ECESB:n näkemykset voidaan koota noudattaen kirjallista menettelyä. Tätä tarkoitusta varten puheenjohtaja toimittaa 12 artiklan 2 kohdassa määrätyllä tavalla ECESB:n jäsenille asiakirjat, joista heiltä pyydetään mielipidettä. Kyseisen ajan on oltava vähintään 14 vuorokautta. 9 artikla Sihteeristö Komission yksiköt vastaavat ECESB:n ja tämän työjärjestyksen 6 artiklan mukaisesti mahdollisesti perustettujen työryhmien sihteeristöstä. 10 artikla Kokouspöytäkirjat 1. Kustakin kokouksesta laaditaan puheenjohtajan vastuulla pöytäkirja, johon sisältyvät erityisesti tämän työjärjestyksen 2 artiklan 2 kohdan a alakohdassa tarkoitetut lausunnot. Pöytäkirjat toimitetaan ECESB:n jäsenille 15 työpäivän kuluessa. 2. ECESB:n jäsenet toimittavat mahdolliset huomautuksensa puheenjohtajalle kirjallisesti. Niistä ilmoitetaan ECESB:lle. Jos huomautukset aiheuttavat erimielisyyksiä, ehdotetuista muutoksista keskustellaan ECESB:ssä. Jos erimielisyyksiin ei löydetä ratkaisua, muutosehdotus lisätään pöytäkirjan liitteeksi. 11 artikla Läsnäololuettelo Puheenjohtaja laatii jokaisessa kokouksessa läsnäololuettelon, jossa mainitaan mitä viranomaistahoa tai elintä jäsenvaltioiden nimittämät jäsenet edustavat. 12 artikla Kirjeenvaihto 1. ECESB:tä koskeva kirjeenvaihto lähetetään komissioon ECESB:n puheenjohtajalle osoitettuna. 2. ECESB:n kansallisille valtuuskunnille osoitettu kirjeenvaihto toimitetaan kansallisiksi edustajiksi nimetyille henkilöille, mahdollisuuksien mukaan sähköpostitse, ja niistä lähetetään jäljennös pysyvälle edustustolle. 3. ECESB:n sidosryhmille osoitettu kirjeenvaihto toimitetaan kyseistä sidosryhmää edustamaan nimetyn yhdistyksen rekisteröityyn toimipaikkaan tai kyseisen sidosryhmän pyynnöstä kyseisen sidosryhmän tätä tarkoitusta varten nimeämälle henkilölle. 13 artikla Avoimuus ECESB:n asiakirjojen julkista saatavuutta koskevat Euroopan parlamentin ja neuvoston asetuksessa (EY) N:o 1049/2001(1) vahvistetut periaatteet ja edellytykset. Komissio päättää ECESB:n asiakirjojen julkista saatavuutta koskevista pyynnöistä. Jos pyyntö on osoitettu jäsenvaltiolle, kyseinen jäsenvaltio soveltaa edellä mainitun asetuksen 5 artiklaa. (1) EYVL L 145, 31.5.2001, s. 43.